**Ստեֆանիա Պրեստիջակոմո** (իտալ.՝ Stefania Prestigiacomo, դեկտեմբերի 16, 1966(1966-12-16), Սիրակուզա, Սիցիլիա, Իտալիա), իտալացի քաղաքական գործիչ, Բերլուսկոնիի երկրորդ և երրորդ կառավարման ընթացքում Հավասար հնարավորությունների նախարար (2001-2006), Բերլուսկոնիի չորրորդ կառավարման ժամանակ՝ շրջակա միջավայրի, հողերի և ծովերի պաշտպանության նախարար (2008-2011)։

Կենսագրություն
--------------

### Վաղ տարիներ

Ծնվել է 1966 թվականի դեկտեմբերի 16-ին, Սիրակուզայում, Սիցիլիայի նախկին նահանգապետ Սանտի Նիչիտայի զարմուհին է։ Որոշ ժամանակ աշխատել է *Vetroresina Engineering Development (VED)* ընտանեկան ընկերությունում։ Երիտասարդության տարիներին քվեարկել է Քրիստոնեաժողովրդավարական կուսակցության օգտին, աջակցել է իտալական Ծայրահեղական կուսակցությանը, հանդես է եկել «Պայքար շարունակվում է» ձախակողմյա խմբակցության նախկին առաջնորդ Ադրիանո Սոֆրիին ներում շնորհելու համար։ Որպես ժյուրի մասկակցել է *Miss Italia* գեղեցկության մրցույթին և չի արտահայտել ֆեմինիստական համոզմունքներ։ Չի աջակցել ձախակողմյա քաղաքական տեսությունները, բայց ուսումնասիրել է դրանք, այդ թվում նաև` հանրապետական Իտալիայի մասին ուսումնասիրել է Պոլ Գինսբուրգի պատմության դասախոսությունները, ով Բերլուսկոնիի գաղափարական խիստ հակառակորդն է։

1993 թվականի դեկտեմբերի 15-ի լույս 16-ի գիշերը հեն Բերլուսկոնին Արկորեում «Առա՛ջ, Իտալիա» կուսակցության միջոցառումներից մեկի ժամանակ հանձնարարել է Ստեֆանիային Սիրակուզայում կազմավորել երիտասարդ ձեռնարկատերերի ընկերություն (*Associazione giovani industriali di Siracusa*), որը և նա գլխավորել է։

### Խորհրդարանի պատգամավոր

1994-2006 թվականներին Պատգամավորների պալատում «Առա՛ջ, Իտալիա» կուսակցության 12, 13, 14 և 15-րդ գումարումների անդամ էր, իսկ 2008 թվականից 2013 թվականները` Պալատի 16-րդ գումարման ժամանակ եղել է «Ազատության ժողովուրդ» կուսակցության կազմից։ 2013 թվականի փետրվարի 24-25-ին տեղի ունեցած խորհրդարանական ընտրությունների արդյունքում որպես «Ազատության ժողովուրդ» կուսակցության անդամ ընտրվել է Պատգամավորների պալատի 17-րդ գումարման պատգամավոր։ 2013 թվականի նոյեմբերի 19-ին Կուսակցության պառակտումից և Բերլուսկոնիի դեմ հանդես եկող կուսակցությունից դուրս գալուց հետո նրա անցած ուղին կրում է «Առաջ, Իտալիա - Ազատության ժողովուրդ - Բերլուսկոնի Նախագահ» անվանումը։

### Նախարար

2001 թվականի հունիսի 11-ից 2005 թվականի ապրիլի 23-ը Ստեֆանիա Պրեստիջակոմոն Բերլուսկոնիի երկրորդ կառավարման ժամանակ զբաղեցրել է Հավասար հնարավորությունների նախարարի պաշտոնը, 2005 թվականի ապրիլի 23-ից 2006 թվականի մայիսի 17-ը` Բերլուսկոնիի երրորդ կառավարման ընթացքում զբաղեցրել է վերոհիշյալ պաշտոնը, 2008 թվականից 2011 թվականները Բերլուսկոնիի չորրորդ կառավարման ընթացքում զբաղեցրել Շրջական միջավայրի, հողերի և ծովերի պաշտպանության նախախարի պաշտոնը։

Որպես նախարար և պատգամավոր Ստեֆանիա Պրեստիջակոմոն աջակցել է կանանց մասին մի շարք օրենքների ներդրմանը, հասարակության մեջ նրանց դերի բարձրացմանը, այդ թվում՝ Իտալիայի Սահմանադրության 51-րդ հոդվածի փոփոխմանը (պետական պաշտոններում կանանց և տղամարդկանց դերերի հավասարություն), ստրկության ժամանակակից ձևերի վերացմանը, այլ սեռական կողմնորոշում ունեցող կամ հաշմանդամ անձանց հանդեպ խտրականության վերացմանը, ինչպես նաև` աշխատավայրում ոտնձգությունների վերացմանը։

Անձնական կյանք
--------------

2006 թվականին, 40 տարեկան հասակում, Ստեֆանիան ավարտել է Սուրբ Մարիայի անվան Պետական կաթոլիկ ազատ համալսարանը (*LUMSA*)՝ «Կառավարում» մասնագիտությամբ։

2009 թվականին Պրեստիջակոմոն մեղադրվել է նախարարի կրեդիտ քարտը անձնական նպատակների համար օգտագործելու գործում, բայց 2010 թվականին գործը փակվել է դատարանի կողմից, իսկ մեղադրանքը հանվել է։

Պրեստիջակոմոն ծնվել է ձեռներեցների ընտանիքում, որոնք զբաղվում էին խողովակների և ամրցուցիչների արտադրությամբ, սակայն դեռ վաղ տարիքից դեմ դուրս գալով ընտանիքին, ինքնուրույն ընդունվել է դպրոց, բայց հետագայում փախել է այդտեղից՝ չհարմարվելով հագուստի վերաբերյալ միանձնուհի դաստրիարակաների պահանջներին։ Ամուսնացել է նոտար Անջելո Բելուչիի հետ (*Angelo Bellucci*), ամուսինները ունեն որդի՝ Ջանմարիա անունով։ 2005 թվականին մամուլը բարձրաձայնել է Ստեֆանիայի և Ջանֆրանկո Ֆինիի հավանական կապի մասին, սակայն բոլոր կասկածները հերքվել են։

Ծանոթագրություններ
------------------

1. ↑  "Prestigiacomo, Stefania". *Enciclopedie on line* (in իտալերեն). [Treccani. Retrieved 2015 թ․ հունվարի 3.
2. ↑  "Stefania Prestigiacomo". *Ministro per le Pari opportunità* (in իտալերեն). la Repubblica. 2001 թ․ հունիսի 10. Retrieved 2015 թ․ հունվարի 2.
3. 1 2  Giorgio Dell’Arti (2014 թ․ հուլիսի 11). "Stefania Prestigiacomo". *Cinquantamila Giorni* (in իտալերեն). Corriere della Sera. Արխիվացված է the original 2015 թ․ հունվարի 3-ին. Retrieved 2015 թ․ հունվարի 2. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Stefania Prestigiacomo". *Gruppi parlamentari* (in իտալերեն). Camera dei Deputati (Portale storico). Retrieved 2015 թ․ հունվարի 2.
5. ↑  "PRESTIGIACOMO Stefania — FI-PDL" (in իտալերեն). Իտալիայի պատգամավորների պալատ. Retrieved 2015 թ․ հունվարի 2.
6. ↑  "Composizione del gruppo FORZA ITALIA — IL POPOLO DELLA LIBERTA' — BERLUSCONI PRESIDENTE" (in իտալերեն). Իտալիայի պատգամավորների պալատ. Retrieved 2015 թ․ հունվարի 2.
7. ↑  "Governo Berlusconi II" (in իտալերեն). Իտալիայի նախարարների խորհուրդ. Արխիվացված է the original 2008 թ․ ապրիլի 21-ին. Retrieved 2015 թ․ հունվարի 2. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "III Governo Berlusconi (23.04.2005—17.05.2006)" (in իտալերեն). Իտալիայի նախարարների խորհուրդ. Retrieved 2015 թ․ հունվարի 2.
9. ↑  "Governo Berlusconi IV (dall'8 maggio 2008 al 16 novembre 2011)" (in իտալերեն). Governo Italiano. Retrieved 2015 թ․ նոյեմբերի 29.
10. 1 2  "Stefania Prestigiacomo" (in իտալերեն). il Sole 24 Ore. 2013 թ․ փետրվարի 11. Retrieved 2015 թ․ հունվարի 3.
11. ↑  "Ecco i politici "sfigati" e quelli no, secondo Michel Martone" (in իտալերեն). Oggi. Retrieved 2015 թ․ հունվարի 3.

Արտաքին հղումներ
----------------

* "Stefania Prestigiacomo". *Le biografie inglesi di Palazzo Chigi* (in անգլերեն). la Repubblica. Retrieved 2015 թ․ հունվարի 2.